Μανιτάρια με πράσα και γλυκοπατάτες
Ένα ωραιότατο χειμωνιάτικο γιαχνί με πρωταγωνιστές τρία υλικά της εποχής. Μανιτάρια, πράσα και γλυκοπατάτες συναντιούνται σε ένα μοναδικό λαδερό.
800 γρ. γλυκοπατάτες, καθαρισμένες και κομμένες κυδωνάτες, 500 γρ. μανιτάρια λευκά μικρά, καθαρισμένα και ολόκληρα (αν είναι μεγαλούτσικα, τα κόβουμε στη μέση), 300 γρ. πράσο, κομμένο σε κομμάτια 1 εκ., 1 μέτριο ξερό κρεμμύδι, ψιλοκομμένο, 1 κουτ. σούπας δεντρολίβανο ξερό, καλά κοπανισμένο, χυμός και ξύσμα από 1 λεμόνι, λίγη μαντζουράνα τριμμένη ή ρίγανη, 90 ml ελαιόλαδο, αλάτι, φρεσκοτριμμένο πιπέρι
Για να ετοιμάσουμε τα μανιτάρια με πράσα και γλυκοπατάτες σε μια φαρδιά κατσαρόλα ζεσταίνουμε τη μισή ποσότητα ελαιολάδου σε μέτρια φωτιά και το κρεμμύδι και το πράσο για 5-6 λεπτά.Ρίχνουμε τα μανιτάρια και το δεντρολίβανο και σοτάρουμε για άλλα 3-4 λεπτά, ανακατεύοντας τακτικά.Προσθέτουμε τις γλυκοπατάτες και αλατοπίπερο και ανακατεύουμε μέχρι να λαδωθούν.Ρίχνουμε τον χυμό λεμονιού και 400 ml νερό,  ανακατεύουμε και μαγειρεύουμε με μισοσκεπασμένη την κατσαρόλα για περίπου 20 λεπτά,  μέχρι να μαλακώσουν όλα τα υλικά.Αποσύρουμε από τη φωτιά, περιχύνουμε με το υπόλοιπο  ελαιόλαδο, πασπαλίζουμε με το ξύσμα και την μαντζουράνα και σερβίρουμε.Συνοδεύουμε με κρίθινα παξιμάδια και γραβιέρα.
Γλυκοπατάτα,Μανιτάρια,Πράσα